paragraph_text: Tocwogh (Tockwogh) /<small>od p'tukweu skraćeno na tukweu, označava nešto okruglo, a odnosi se na korijenje nekih biljaka koje su Indijanci koristili u prehrani. Iz istok korijena nastala je i riječ tuckahoe, u značenju stanovnika donje Virginije, siromašne zemlje u tom dijelu države, i u nekim dijelovima Juga, siromašnog bijelca</small>/, pleme američkih Indijanaca porodice Algonquian koje je živjelo duž rijeke Sassafras u današnjim okruzima Cecil i Kent u američkoj državi Maryland. Njihovo glavno selo koje se također zvalo Tocwogh nalazilo se na rijeci Chester u okrugu Queen Anne. Populacija im je prema Jamesu Mooneyu, uključujući pleme Ozinies, iznosila 700; John Smith (1608) kaže da su imali 100 ratnika.